CELEX: 62006CB0415
Language: fi
Date: 2007-11-06 00:00:00
Title: Asia C-415/06: Yhteisöjen tuomioistuimen määräys (kahdeksas jaosto) 6.11.2007 (Bundesfinanzhofin (Saksa) esittämä ennakkoratkaisupyyntö) — Stahlwerk Ergste Westig GmbH v. Finanzamt Düsseldorf-Mettmann (Työjärjestyksen 104 artiklan 3 kohdan ensimmäinen alakohta — Kysymys, johon annettava vastaus on selvästi johdettavissa oikeuskäytännöstä — Pääomien vapaa liikkuvuus — Tulovero — Yhtiö, jolla on kiinteitä toimipaikkoja kolmannessa valtiossa — Näissä toimipaikoissa syntyneiden tappioiden huomioonottaminen)

23.2.2008   
            
            
               FI
            
            
               Euroopan unionin virallinen lehti
            
            
               C 51/29
            
         Yhteisöjen tuomioistuimen määräys (kahdeksas jaosto) 6.11.2007 (Bundesfinanzhofin (Saksa) esittämä ennakkoratkaisupyyntö) — Stahlwerk Ergste Westig GmbH v. Finanzamt Düsseldorf-Mettmann
   (Asia C-415/06) (1)
   
   (Työjärjestyksen 104 artiklan 3 kohdan ensimmäinen alakohta - Kysymys, johon annettava vastaus on selvästi johdettavissa oikeuskäytännöstä - Pääomien vapaa liikkuvuus - Tulovero - Yhtiö, jolla on kiinteitä toimipaikkoja kolmannessa valtiossa - Näissä toimipaikoissa syntyneiden tappioiden huomioonottaminen)
   (2008/C 51/48)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Asianosaiset
   
      Kantaja: Stahlwerk Ergste Westig GmbH
   
      Vastaaja: Finanzamt Düsseldorf-Mettmann
   Oikeudenkäynnin kohde
   Ennakkoratkaisupyyntö — Bundesfinanzhof — EY 56 artiklan, 57 artiklan 1 kohdan ja EY 58 artiklan tulkinta — Kolmannessa valtiossa sijaitsevan kiinteän toimipaikan toiminnasta johtuvan tappion vähentäminen kyseisessä jäsenvaltiossa sijaitsevan yhtiön verotettavasta voitosta — Vähentämisen epääminen tämän kolmannen maan kanssa kaksinkertaisen verotuksen välttämiseksi tehdyn kahdenvälisen sopimuksen perusteella
   Määräysosa
   Kansallinen verojärjestelmä, jonka mukaan yhtiö, jonka kotipaikka on jäsenvaltiossa, ei saa vähentää voittonsa määrittämisen yhteydessä kolmannessa valtiossa sijaitsevien kiinteiden toimipaikkojen tappioita, vaikuttaa pääasiallisesti EY 43–EY 48 artiklassa tarkoitetun sijoittautumisvapauden harjoittamiseen. Näihin määräyksiin ei voida vedota sellaisen tosiseikaston osalta, joka koskee kolmannessa valtiossa sijaitsevaa kiinteää toimipaikkaa.
   
      (1)  EUVL C 326, 30.12.2006.